Abdel Fattah al-Sisi

Abdel Fattah Said Hussein Khalil el-Sisi (, s. 19. marraskuuta 1954) on egyptiläinen poliitikko. Hän on toiminut maansa presidenttinä 8. kesäkuuta 2014 alkaen.

Varhainen elämä
Sisi kasvoi Kairon vanhassa keskustassa varakkaassa basaarikauppiasperheessä. Kaikki hänen seitsemän sisarustaan (kaksi veljeä ja viisi siskoa) saivat yliopistokoulutuksen; Abdel Fattah oli ainoa, joka valitsi sotilasuran. Hän kävi armeijan koulun ja sotilasakatemian ja valmistui upseeriksi 1977. Hän jatkoi opintojaan Britanniassa (1992) ja Yhdysvalloissa (2005–2006), ja työskenteli Saudi-Arabiassa sotilasattaseana.

Ura
Sotilasura
Al-Sisi on entinen puolustusvoimien ylipäällikkö. Hän erosi armeijan palveluksesta maaliskuussa 2014 asettuakseen ehdolle presidentinvaaleihin. Sisi voitti ne ylivoimaisesti. Äänestysprosentti jäi alhaiseksi, sillä useat ryhmät boikotoivat vaaleja. Vaalit järjestettiin yhdeksän kuukautta sen jälkeen, kun Sisi oli osallistunut presidentti Mohammed Mursin syrjäyttämiseen.

Arabikeväässä 2011 armeijan oli vaikea saada kansan luottamusta, sillä se oli tukenut presidentti Mubarakia. Silloin al-Sisi, joka oli kenraalikunnan nuorin, nousi julkisuuteen puolustamaan sotilasjohtoa. Vuoden 2012 vaalien lähestyessä keulakuviksi muodostuivat Muslimiveljeskunnan tukema Mohammed Mursi ja sotilasjohdon al-Sisi. Tultuaan valituksi presidentiksi Mursi nimitti al-Sisin puolustusministeriksi maata käytännössä hallinneen Muhammad Hussein Tantawin tilalle. Tantawi oli kuulunut Mubarakin lähipiiriin.

Presidenttiys
vasen|pienoiskuva|Sisi Pentagonissa Yhdysvaltain puolustusministeri James Mattisin kanssa keväällä 2017.
Kun kansan tyytymättömyys Mursiin kävi yhä ilmeisemmäksi, Sisi vältti vastakkainasettelua pitkään ja vielä toukokuussa 2013 sanoi armeijan pysyvän poissa politiikasta. Presidentti pidätettiin 3. heinäkuuta 2013. Vasta maaliskuussa 2014 Sisi luopui sotilasurastaan ja ilmoittautui presidenttiehdokkaaksi. Käytännössä hän on johtanut Egyptiä kesästä 2013 alkaen. Sisin valtakaudella sekä islamisteja että maallisia opposition aktivisteja on kohdeltu kovakouraisesti. Al-Sisin mielestä islamilaisuutta tulisi uudistaa siten, ettei radikaalilla ideologialla olisi enää sijaa itse uskonnon harjoittamisessa.

Vuoden 2014 alussa egyptiläinen lehdistö kohisi Sisin oletetusti perimästä miljoonaomaisuudesta.

Al-Sisi valittiin 2018 murskaavalla äänimäärällä uudelleen presidentiksi. Vaaleissa ei ollut kuitenkaan ehdolla ketään todellista haastajaa al-Sisille.

Egyptiläiset hyväksyivät huhtikuussa 2019 kansanäänestyksessä perustuslakimuutoksen, joka vahvisti presidentin ja armeijan valtaa. Lakimuutokset antavat lisäksi al-Sisille mahdollisuuden jatkaa presidenttinä jopa vuoteen 2030 saakka. Parlamentti oli jo aiemmin hyväksynyt muutokset. Kriitikoiden mukaan kansanäänestys oli järjestelyiltään epäreilu. Al-Sisiä on kritisoitu autoritaarisista otteista ja Egyptin ihmisoikeustilanteen heikentymisestä. Toisaalta häntä on kiitetty Egyptin vakauttajana.

 Kunnianosoituksia 

 55x55px Šeikki Isa ibn Salman Al Khalifan ritarikunta ketjulla (Bahrain, 2017)
 55x55px Kansojen ystävyyden ritarikunnan ritari (Valko-Venäjä, 2019)
 55x55px Makarios III:n ritarikunnan suurristi (Kypros, 2017)
 55x55px Elefanttiritarikunnan ritari (Tanska, 2024)
 55x55px Kunnialegioonan suurristi (Ranska, 2020)
 55x55px Kansallisen ansioritarikunnan suurristi (Guinea, 2019)
 55x55px Norsunluurannikon kansallisen ritarikunnan suurristi (Norsunluurannikko, 2019)
 55x55px Mubarak Suuren ritarikunta ketjulla (Kuwait, 2015)
 55x55px Siviiliansion ritarikunnan 1. luokka (Oman, 2023)
 55x55px Isabella Katolilaisen ritarikunta ketjulla (Espanja, 2025)
 55x55px Zayedin ritarikunnan ritari (Arabiemiraatit, 2019)
 55x55px Henrik Purjehtijan ritarikunta ketjulla (Portugali, 2016)

 Lähteet 

 Aiheesta muualla 

Luokka:Egyptin presidentit
Luokka:Egyptiläiset marsalkat
Luokka:Egyptiläiset poliitikot
Luokka:Vuonna 1954 syntyneet
Luokka:Elävät henkilöt